Diari Oficial de la Generalitat Valenciana


Sumari del DOGV 9776, del 29-01-2024 (2024/469)

RESOLUCIÓ de 17 de gener de 2024, de la consellera de Justícia i Interior, per la qual es minoren i deixen sense efecte les ajudes concedides per la Resolució de 30 de novembre de 2023, per a la preparació de proves selectives per a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9776

Data del DOGV
:   29-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/469


Data del document
:   17-01-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 17 de gener de 2024, de la consellera de Justícia i Interior, per la qual es minoren i deixen sense efecte les ajudes concedides per la Resolució de 30 de novembre de 2023, per a la preparació de proves selectives per a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa. [2024/469]  
  
Per Orde 4/2023, de 3 de maig, de la consellera de Justícia, Interior i Administració Pública, s'establixen les bases reguladores de la concessió d'ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa (DOGV 9590, 08.05.2023).  
  
Mitjançant la Resolució de 16 de juny de 2023, de la consellera de Justícia, Interior i Administració Pública, es convoquen les esmentades ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa (DOGV 9623, 26.06.2023).  
  
Mitjançant la Resolució de 30 de novembre de 2023, de la consellera de Justícia i Interior, es concedixen estes ajudes a les 107 persones indicades en l'annex I de la resolució i es desestimen les sol·licituds presentades per les persones aspirants que figuren en l'annex II (DOGV 9744, 13.12.2023).  
Finalitzat el primer període de justificació de la subvenció, previst en l'apartat primer del resolc tretzé de la Resolució de 16 de juny de 2023 (01.09.2023 a 30.11.2023), s'ha revisat la documentació justificativa presentada i la directora general de Justícia ha formulat les corresponents propostes de pagament, de conformitat amb el que disposa l'apartat tercer de l'esmentat resolc tretzé.  
  
De conformitat amb el que preveuen el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat; el Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior; i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer  
Minorar la quantia de les ajudes concedides per la Resolució de 30 de novembre de 2023 a les persones beneficiàries que figuren en l'annex I, pels motius que per a cada una es detallen, respecte al primer període de justificació de la subvenció (01.09.2023 a 30.11.2023).  
  
  
Segon  
Deixar sense efecte les ajudes concedides per la Resolució de 30 de novembre de 2023 a les persones beneficiàries que figuren en l'annex II, per haver presentat la seua renúncia, la qual produïx la pèrdua del dret a cobrament a partir d'eixe moment, de conformitat amb el que preveu l'article 14 de l'Orde 4/2023.  
  
Tercer  
Publicar esta Resolució en el Diari Oficial de la Generalitat Valenciana, que tindrà efectes de notificació per a les persones interessades, conformement al que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra esta resolució, que posa fi a la via administrativa, es podrà interposar, amb caràcter potestatiu, un recurs de reposició davant de la consellera de Justícia i Interior, en el termini d'un mes a comptar a partir de l'endemà de ser publicada en el DOGV, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de la publicació de la resolució, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 17 de gener de 2024.- La consellera de Justícia i Interior: Elisa Maria Núñez Sánchez.